न्यु इंग्ल्यान्द

न्यु इंग्ल्यान्द उत्तरपूर्वी संयुक्त राज्य अमेरिकाया छगू क्षेत्र ख गुकिलि ६गु राज्य दु: मेइन, भर्मोन्ट, न्यू ह्याम्पशायर, म्यासाचुसेट्स, कनेक्टिकट, व रोड आइल्याण्ड । थ्व नां सन् १६१६इ अंग्रेज अन्वेषक जोन स्मिथं दयेकूगु खः ।

 भूगोल 
न्यु इङ्ग्ल्यान्द क्षेत्रया राज्यया लःया सतह नापंया मंका क्षेत्रफल   दु,  थ्व क्षेत्र वाशिंगटन राज्य स्वया भचा तःधं व ग्रेट ब्रिटेन स्वया भचा चिधं।   मेनय् जक न्यु इङ्ग्ल्यान्दया कुल क्षेत्रफलया बच्छि ति क्षेत्रफल दुथ्या, अथे जुसां मेन राज्य संरा अमेरिकाया ३९गु दकलय् तःधंगु राज्य जक्क ख, थ्व राज्य इन्डियाना स्वया भचा चिधं। ल्यं दुगु राज्यत अमेरिकाया दकलय् चिधंगु राज्यय् ला, गुकिलि दकलय् चिधंगु राज्य —रोद आइल्यान्द नं ला।

राज्यया क्षेत्रफल (ल लागा नापं) थ्व कथं दु-

 मेन, 
 म्यासाचुसेट्स, 
 भर्मोन्ट, 
 न्यू ह्याम्पशायर, 
 कनेक्टिकट, 
 रोड आइल्याण्ड,    

 भूगर्भशास्त्र 
न्यु इङ्ग्ल्यान्दया ताःहाकःगु लुलुं वनाच्वंगु पर्वः, च्वका व तटीय क्षेत्र हिमयुगया ग्लेसियल बँ ख गुकि १८,०००ति दँ न्ह्यः दयावःगु ख। थथे थ्व बँ लिपांगु हिमयुगया इलय् ग्लेसियल रित्रितया लिच्वः कथं दयावःगु ख।  

न्यु इङ्ग्ल्यान्द भूगर्भीय रुपं न्यु इङ्ग्ल्यान्द प्रान्तया छगू भाग ख। थ्व छथी टेरेन क्षेत्र गुकिलि एपलेचियन पर्वत, न्यू इंग्ल्याण्डया उच्चभूमि व समुद्री तटया तटीय भूभाग दुथ्याः।  एपलेचियन पर्वत मोटामोटी न्यू इंग्ल्याण्ड व न्यूयोर्कया सीमाया लिउने ला। म्यासाचुसेट्स व कनेक्टिकटया बर्कशायर, व भर्मोन्टया ग्रीन माउन्टेन, नापं ट्याकोनिक माउन्टेन, प्रिक्याम्ब्रियन चट्टानया मेरुदण्ड दयेकी। 

एपलेचियन उत्तरपाखे न्यू ह्याम्पशायरय् ह्वाइट माउन्टेनया रुपय् विस्तारित जुइ, व अनं मेन व क्यानाडाय् थ्यनि। न्यू ह्याम्पशायरया माउन्ट वाशिंगटन उत्तरपूर्वया दकलय् तजाःगु च्वका ख, यद्यपि थ्व पूर्वी संयुक्त राज्य अमेरिकाया १०गू तजाःगु च्वकाय् नं मला।  थ्व थाय् पृथ्वीइ निगुगु दकलय् तच्वःगु वायुया गति रेकर्ड जूगु थाय् ख,   व थ्व थाय् हलिमय् दकलय् तच्वःगु मौसम दूगु थाय् ख।  

दक्षिणपश्चिमी कनेक्टिकट निसें उत्तरपूर्वी मेन तक्कया थ्व क्षेत्रया तटय् पुखु, गुंच्वका, झ्वास्या व आर्द्रभूमि, व फि-जाःगु समुद्र तट दु।  थ्व क्षेत्रया मू स्वनिगलय् च्याम्पलेन स्वनिगः, कनेक्टिकट खुसिया स्वनिगः व मेरिम्याक स्वनिगः ला।  दकलय् ताःहाकःगु खुसि कनेक्टिकट खुसि ख, गुगु उत्तरपूर्वी न्यू ह्याम्पशायरं  तक बाः वनाः लङ्ग आइल्यान्द साउन्डय् क्वचाइ, थ्व खुसिं थ्व क्षेत्रयात मोटामोटी निगु लागाय् ब्वथलि। भर्मोन्ट व न्युयोर्कया सीमाया छगू भाग जुयाच्वंगु लेक च्याम्पलेन थ्व क्षेत्रया दकलय् तःधंगु पुखु ख, व धुंका मेनया मूसहेड पुखु व न्यू ह्याम्पशायरया विन्निपेसौकी पुखु थनया मू पुखु ख। 

 मौसम व लफय् 
न्यु इङ्ग्ल्यान्दया मौसम थुकिया  न्यंकं तसकं पाः उत्तरी मेन निसें दक्षिणी कनेक्टिकट तक :

मेन, न्यू ह्याम्पशायर, भर्मोन्ट, व पश्चिमी म्यासाचुसेट्सय् आर्द्र महाद्वीपीय जलवायु दु (Dfb in Köppen climate classification ). थ्व लागाय् चिकुला ताःहाकः व ख्वाउँसे च्वं, अले तच्वःगु च्वापु सामान्य जुइ (थ्व लागाय् अधिकांश थास दँय् दँसं  च्वापु गाइ)। ताल्लाया ला मध्यम लुमुगु जुइ, अथे जुसां ताल्ला भचा चिहाकः जुइ व दच्छियंकं वा वइ।

मध्य व पूर्वी म्यासाचुसेट्स, उत्तरी रोद आइल्यान्द व उत्तरी कनेक्टिकटय् थ्व हे आर्द्र महाद्वीपीय जलवायु (Dfa) दयाच्वनि, यद्यपि ताहाला ई लुमुगु निसें ताहान्वइगु जुइ, चिकुला म्हो जुइ, व हिमपात म्हो जुइ (विशेष यानाः तटीय क्षेत्रय् गन प्रायः लुमुगु लफय् दयाच्वनि)।

दक्षिणी व तटीय कनेक्टिकट उत्तरया चिकुगु महाद्वीपीय जलवायु निसें दक्षिणया हल्का उपोष्णकटिबंधीय जलवायुइ व्यापक संक्रमण क्षेत्र ख। सुदूर दक्षिणी/तटीय कनेक्टिकट, तटीय रोड आइल्याण्ड, व टापुत (नानटुकेट व मार्थाज भाइनयार्द)य् हिमपात मुक्त मौसम १८० न्हु स्वया अप्व जुइ। दक्षिणी कनेक्टिकट व दक्षिणी रोड आइल्याण्डय् नं न्यु इङ्ग्ल्यान्दया मेमेगु थासय् स्वया चिकुलाय् यक्व निभाः त्वइगु प्रवृत्ति दु। 

 लागा 

१.उत्तरपश्चिम भर्मोन्ट/चैम्पलेन स्वनिग २.उत्तरपूर्वी राज्य  ३.मध्य भर्मोन्ट  ४.दक्षिणी भर्मोन्ट  ५.ग्रेट नर्थ वुड्स रिजन (न्यू नर्थ ह्याम्प्शायर) ६. व्हाइट माउन्टेन्स  ७.लेक्स रिजन  ८. सीकोस्ट क्षेत्र  १०.मेरिम्याक भ्याली  ११.मोनादनक क्षेत्र  १२. अरुस्तुक  १३. मेन हाइल्यान्द्स १४. अकाडिया/डाउन ईस्ट  १५. मध्य-तट/पेनोबस्कत खाडी  १६. दक्षिणी मेन/दक्षिणी तट  १७. माउन्तेन एन्द लेक्स रिजन  १८. केनेबेक स्वनिगः  १९. उत्तरी तट  २०. मेट्रो बोस्टन २१. साउथ शोर  २२. केप कड व आइल्यान्द्स  २३. साउथ कोस्त  २४.दक्षिणपूर्वी म्यासाचुसेट्स २५ म्यासाचुसेट्स खुसि  २६.मेट्रोवेस्ट/ग्रेटर बोस्टन  २७.सेन्त्रल म्यासाचुसेट्स  २८.पायनियर भ्याली  २९.द बर्कशायर  ३०. साउथ काउन्ति ३१. इस्त बे  ३२. क्वायत कर्नर  ३३.ग्रेटर हार्टफोर्ड  ३४.सेन्त्रल नौगाटक स्वनिगः  ३५.नर्थवेस्त हिल्स  ३६.दक्षिणपूर्वी कनेक्टिकट/ग्रेटर न्यू लण्डन  ३७. पश्चिमी कनेक्टिकट ३८. कनेक्टिकट शोरलाइन

 दकलय् तःधंगु शहर 
२०२०या अमेरिकी जनगणना कथं थनया दकलय् अप्व जनसंख्या दूगु नगरत थथे दु:  

 बस्तन:६७५,६४७ (४,९४१,६३२)
 वोर्सेस्टर, म्यासाच्युसेत्स: २०६,५१८ (९२३,६७२)
 प्रभिदेन्स: १९०,९३४ (१,६०४,२९१)
 स्प्रिङ्गफिल्द, म्यासाच्युसेत्स: १५५,९२९ (६९९,१६२)
 ब्रिजपोर्ट, कनेक्टिकट: १४८,६५४ (९३९,९०४)
 स्ट्यामफर्ड, कनेक्टिकट: १३५,४७० (ग्रेतर ब्रिजपोर्तया भाग)
 न्यु ह्याभेन, कनेक्टिकट: १३४,०२३ (८६२,४७७)
 हार्तफर्द, कनेक्तिकत: १२१,०५४ (१,२१४,२९५)
 क्याम्ब्रिज, म्यासाच्युसेत्स: ११८,४०३ (ग्रेतर बोस्तनया भाग)
 म्यानचेस्तर, न्यु ह्याम्प्शायर: ११५,६४४ (४०६,६७८)

 महानगर व राजधानी 

 महानगर क्षेत्र 
संयुक्त राज्य अमेरिकाया जनगणना ब्यूरों परिभाषित याःगु महानगरीय तथ्यांकीय क्षेत्र क्वय् बियातःगु दु ।
पदमहानगर क्षेत्र राज्य (त)जनसंख्या (२०२०)सिएसए क्षेत्र१बोस्टनम्यासाचुसेट्स न्यू ह्याम्पशायर४,९४१,६३२बोस्टन२ प्रोभिडेन्सम्यासाचुसेट्स रोड आइल्याण्ड१,६७६,५७९बोस्टन३हार्टफोर्डकनेक्टिकट१,२१३,५३१हार्टफोर्ड४वोर्सेस्टरकनेक्टिकट म्यासाचुसेट्स९७८,५२९बोस्टन५ब्रिजपोर्टकनेक्टिकट९५७,४१९ न्यूयोर्क६ न्यू हेभनकनेक्टिकट८६४,८३५हार्टफोर्ड७ स्प्रिंगफिल्डम्यासाचुसेट्स६९९,१६२ स्प्रिंगफिल्ड८पोर्टल्याण्डमेन५५१,७४०पोर्टल्याण्ड९म्यानचेस्टर-नाशुआन्यू ह्याम्पशायर४२२,९३७बोस्टन१० नोर्विच-न्यू लण्डनकनेक्टिकट२६८,५५५हार्टफोर्ड११बार्नस्टेबलम्यासाचुसेट्स२२८,९९६बोस्टन१२बर्लिङ्गटनभर्मोन्ट२२५,५६२बर्लिङ्गटन१३ बंगरमेन१५२,१९९१४पिट्सफिल्डम्यासाचुसेट्स१२९,०२६१५लेविस्टन-अबर्नमेन१११,१३९पोर्टल्याण्ड

 राज्य राजधानी 

 हार्टफोर्ड, कनेक्टिकट
 अगस्टा, मेन
 बोस्टन, म्यासाचुसेट्स
 कन्कर्ड, न्यू ह्याम्पशायर
 प्रोभिडेन्स, रोड आइल्याण्ड
 मोन्टपेलियर, भर्मोन्ट

किपा

स्वयादिसँ
 संयुक्त राज्य अमेरिका

लिधंसा

पुचः:संयुक्त राज्य अमेरिका
पुचः:Coordinates on Wikidata